ચણાના ભાવમાં આગ ઝરતી તેજીની ચાલ જોવાઈ છે. વાયદા બજારમાં ચણામાં ત્રણ ટકાથી વધુનો ઉછાળો નોંધાયો છે. જેના પગલે હાજર બજારમાં પણ સુધારાની ચાલ નોંધાઈ છે. હાજર બજારમાં છૂટકમાં ચણાના ભાવ ૮૫થી ૯૦ની સપાટીએ પહોંચી ગયા છે. માત્ર એક જ મહિનામાં ચણાના ભાવમાં પાંચથી દસ રૂપિયાનો ઉછાળો જોવાઈ ચૂક્યો છે. નવી આવક આવે તે પૂર્વે તથા બજારના સેન્ટીમેન્ટ વચ્ચે ચણાના ભાવ ૧૦૦ની સપાટી વટાવે તેવી મજબૂત શક્યતાઓ સ્થાનિક વેપારીઓ દ્વારા વ્યકત કરાઈ રહી છે.